20. ΝΟΜΟΘΕΤ. ΔΙΑΤΑΓΜΑ υπ’ αριθ. 321 της 10/19 Απρ. 1947 Περί απαλλοτριώσεως του εν τη κτηματική περιφερεία Δήμητρας και Βάχλιας Γορτυνίας ισχύοντος δικαιώματος εισπράξεως δεκατημορίου επί της παραγωγής αλλοτρίων καλλιεργουμένων κτημάτων. Άρθρ.1.-1.Επιτρέπεται, η δι’ αποφάσεως του Υπουργού της Γεωργίας δημοσιευομένης εις την Εφημερίδα της Κυβερνήσεως αναγκαστική απαλλοτρίωσις δια δημοσίαν ωφέλειαν συμφώνως προς το άρθρ. 17 του Συντάγματος του εν τη κτηματική περιφερεία των Κοινοτήτων Δήμητρας και Βάχλιας Γορτυνίας ή και αλλαχού της Χώρας ισχύοντος εμπραγμάτου δικαιώματος εισπράξεως δεκατημορίου επί της παραγωγής αλλοτρίων καλλιεργουμένων κτημάτων, υπέρ των εις καταβολήν του δεκατημορίου τούτου υποχρέων ιδιοκτητών. 2.Η εις την Εφημερίδα της Κυβερνήσεως δημοσίευσις της αποφάσεως του Υπουργού της Γεωργίας αποτελεί πλήρη απόδειξιν της δια δημοσίαν ωφέλειαν απαλλοτριώσεως του ως άνω δικαιώματος, ήτις συντελείται δια και από της καταβολής της κατά το άρθρ. 2 του παρόντος καθοριζομένης αποζημιώσεως. Άρθρ.2.-1.Η εις χρήμα οφειλομένη εις τους δικαιούχους του δικαιώματος απολήψεως δεκατημορίου, κατά την έννοιαν του άρθρ. 17 του Συντάγματος αποζημίωσις, βαρύνουσα τους υπέρ ων η αναγκαστική απαλλοτρίωσις ιδοκτήτας του εδάφους, ορίζεται υπό του Προέδρου των Πρωτοδικών της τοποθεσίας του κτήματος δι’ αποφάσεώς του εκδιδομένης κατ’ αίτησιν αυτών και κατά την διαδικασίαν των άρθρ. 634 και επέκεινα της Πολιτικής Δικονομίας. Δια της αυτής αποφάσεως του Προέδρου καθορίζονται οι δικαιούχοι της αποζημιώσεως και οι υπόχρεοι προς καταβολήν ταύτης. Ως βάσις δια τον καθορισμόν της ως άνω αποζημιώσεως λαμβάνεται ο μέσος όρος του κατά την τελευταίαν τριετίαν δικαιουμένου δεκατημορίου εις είδος αποτιμώμενος εις χρήμα και κεφαλαιοποιούμενος προς 8%. 2.Κατά της αποφάσεως του Προέδρου των Πρωτοδικών χωρεί έφεσις ενώπιον του Προέδρου Εφετών της τοποθεσίας του ακινήτου εντός 15 ημερών από της κοινοποιήσεώς της. Ο Πρόεδρος Εφετών δικάζει κατά την αυτήν διαδικασίαν. 3.Η απόφασις του Προέδρου Εφετών εις ουδέν τακτικόν ή έκτακτον ένδικον μέσον υπόκειται. 4.Η αίτησις περί αποζημιώσεως δύναται να επισπευσθή υφ’ εκατέρου των μερών και αι εκδοθησόμεναι αποφάσεις είναι υποχρεωτικαί δι’ αμφότερα αυτά. 5.(Κατηργήθη δια του άρθρ. 3 παραγρ. 8 Νόμ. 2258/1952, 17.Βγ.10). Άρθρ.3.-1.Η κατά την παρ. 1 του προηγουμένου άρθρου καθοριζομένη αποζημίωσις καταβάλλεται υφ’ ενός εκάστου υποχρέου εις τον δικαιούχον και εν περιπτώσει αρνήσεως τούτου εις το Ταμείον Παρακαταθηκών και Δανείων επ’ ονόματι των δικαιούχων εις δέκα ίσας ετησίας τοκοχρεωλυτικάς δόσεις επί επιτοκίω 3%, καταβαλλομένης εκάστης δόσεως κατά την λήξιν εκάστου Γεωργικού έτους. 2.Το τίμημα της απαλλοτριώσεως άρχεται καταβαλλόμενον την πρώτην Οκτωβρίου ήτις έπεται της εκδόσεως της κατά το προηγούμενον άρθρον αποφάσεως του Προέδρου των Πρωτοδικών ή του κατ’ έφεσιν δικάζοντος Προέδρου Εφετών. 3.Η υποχρέωσις προς καταβολήν δεκατημορίων μειούται εκάστοτε αναλόγως προς το κατά δόσεις εξοφλούμενον ποσόν της καθορισθείσης αποζημιώσεως. Οι υπόχρεοι εις πληρωμήν δύνανται να καταθέσουν περισσοτέρας της μιας δόσεις ή και άπασαν την αξίαν της οφειλής των. Άρθρ.4.-Δια Β. Διατάγματος εκδιδομένου προτάσει του επί της Γεωργίας Υπουργού ορισθήσονται αι δια την εφαρμογήν του παρόντος απαιτούμεναι τυχόν λεπτομέρειαι. (Αντί της σελ. 255) Σελ. 255(α) -697Ειδικές απαλλοτριώσεις 17.Β.ω.20                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           17.Β.ω.20 Ειδικές απαλλοτριώσεις